UPN talde parlamentarioari atxikitako foru parlamentari Félix Zapatero Soria jaunak 11-24/PES-00439 galdera egin du, idatziz erantzun dakion, 2018an Nafarroako Gobernuak bi hartz Mendebaldeko Pirinioan berriro sartzearen ondorioz hartutako neurriei buruz. Hona hemen Landa Garapeneko eta Ingurumeneko kontseilariak horri buruz ematen dion informazioa:
1.	Dokumentu horretan proposatutako neurriak bete al dira?

Ondoko tauletan Ingurumen Zuzendaritza Nagusiko eta INTIAko langileek –Biodibertsitatearen eta Arrantza Kudeaketaren Zerbitzuak sozietate horri egindako enkarguaren bidez– proposatutako neurrietako bakoitzaren betetze maila adierazten da:
2/1 		Q19/xxx

	Betetze maila 
	Oharrak 

	PREBENTZIOZKOAK   
	
	

	1 
	Berriro sartutako aleen jarraipen geolokalizatu jarraitua. Kalteak detektatzea eta haien berri ematea. 
	Beteta
	Frantziak askatutako hartzen geolokalizagailuek GPS lokalizazioak eman zituzten ia bi urtez. Aldi horretan zehar haien kokapena ezaguna izan zen eta haien presentziaren berri eman zitzaien abeltzainei eta Erronkaribarko Batzorde Nagusiari (JGVR).

	2 
	Informazio eta komunikazio arinak 
	Beteta
	SMS talde bat sortu zen ukitutakoekin hartzen presentziaren berri emateko. Abeltzainei eta JGVRri jakinarazi eta komunikatu zaie arin.

	3 
	Alerta sistemak eta disuasio-jardunbideak eraso errepikatuak saihesteko. 
	Beteta
	Disuasio neurriak eman zaizkie ukitutako abeltzainei gehien komeni zitzaienaren alde egin zezaten. Gutxi gorabehera 30 abeltzainekin egiten ziren elkarrizketak urtero, eta 22 edo 23k (urtearen arabera) GPSa eskatzen zuten, 4k itxiturak eskatzen zituzten eta 6 edo 8k (urtearen arabera) laguntzako artzaina eskatzen zuten.

	4 
	Babes txakurrak eta baliatzeko prestakuntza ematea, bai eta informazioa ere haien presentziari buruz. 
	Beteta
	Artzakur kumeak eman zitzaizkien hainbat abeltzaini, bai eta kontaktua ere prestakuntzarako, eta informazioa eman zitzaien zonan zuten presentziaren inguruan. Azken horretarako, haien presentziaren berri emateko eta artzakurrekin izan beharreko jarreraren inguruko informazio kartelak jarri ziren.

	5 
	Abere taldeen geolokalizazioa eta datuak gurutzatzea hartzen lokalizazioarekin. 
	Beteta
	Hartzen GPS igorgailuak aktibatuta egon ziren bitartean egin ahal izan zen, eta GPSa jarrita zuten abere taldeekin.

	6 
	Ustiategiak identifikatzea arrisku handieneko eremuetan / Geolokalizazioa. 
	Beteta
	Arrisku eremuetako ustiategiak identifikatu dira eta geolokalizagailuak eman zaizkie haien abere taldeetarako.

	ABELTZAINTZA ESTENTSIBOAREN SEKTOREA SUSTATZEA  
	
	

	7 
	Abeltzaintzako ustiategiak indartzeko plan pilotua, barnean hartuta langileen kontratazioa eta prestakuntza. 
	Partzialki
	Langileak kontratatu dira abere taldeen zereginak errazteko, hartzen presentziaren ondoriozko lan gehigarria murrizteko.

	8 
	Sektorea indartu da abere taldeen zaintzan eta jagoletzan lagunduko duten abeltzainekin. 
	Partzialki
	Kontratatutako langile horiek laguntza abeltzainak izan dira hartzen presentzia handieneko zonako ustiategietarako. Abeltzain horiei oinarrizko prestakuntza eman zaie abere taldeak zaintzeko, hartz arrearen erasoak kudeatzeko eta espeziearen arrasto nagusien inguruan.

	9 
	Abere taldeak elkartzea, abeltzaintza ordaintzea eta eguneko eta gaueko inguruneak antolatzea, abeltzainei lehentasuna emanez eta/edo kanpoko abeltzainak kontratatuz. 
	Partzialki
	Kontratatutako kanpoko abeltzainetako batzuek berriro elkartutako abere talde batzuk zaindu dituzte. Oro har, abeltzainek ez dute interesa agertu elkartze horretarako.

	
10 
	Mendateetan aterpeak eraikitzea abeltzainentzako. Borda eramangarriak, abere taldeak zaintzea. 
	Partzialki
	Abeltzainei laguntzeko hiru aterpe eraiki ziren (Yeguaceros, Lutoa eta Subicea), eta aterpe horietan arian-arian egiten dira mantentze lanak. Horrez gain, karabana eramangarri bat eskuratu da laguntza-abeltzainari aterpe emateko.

	Hesi elektrikoak eskuragarri jartzea, bai eta azpiegiturak mantentzea eta herri-lurretara sartzea ere. 
	Beteta
	Hesi elektrikoak eskaini dira. Horrez gain, eskariaren araberako materiala dago hesi elektrikoetarako, neurri gehiago behar izanez gero, eta dauden girgiluak mantentzeko lanak egin dira.

	12 
	Abeltzaintzako azpiegiturak eraikitzea: pistak, itxiturak, girgiluak, aterpeak 
	Partzialki
	Aldizkako lanak egin dira abeltzaintzako azpiegitura batzuk, pistak edota girgiluak mantentzeko

	13 
	Ekografoak erabiltzeko aukera abortu tasa ezagutzeko 
	Beteta
	INTIAk ekografoaren baliabidea jarri du abeltzainen eta Ingurumen Departamentuaren eskura, diagnostikoa egin dezaten behin mendatetik jaitsi ondoen eta abeltzainek eta Ingurumen Departamentuak eskatzen dutenean.


	14 
	Artzain eskola sortzeko edo artzain eskoletan gazteak prestatzeko analisia, praktikak Nafarroan eginez, eta ondoren kontratatzeko aukera 
	Beteta
	Gomiztegiko (Arantzazu) artzain eskola bisitatu da, eta Nafarroan artzain aritzeko aukera eskaini da. Gainera, Landa Garapeneko Zuzendaritza Nagusiarekin lankidetzan, artzain eskola sortzeko lanean ari da JGVRa.

	15 
	Hartz zonak sartzea landazainen laguntzetako hautaketa irizpideetan 
	Ez da bete
	

	16 
	Bordetan tokiko produktuak saltzeko aukera 
	Ez da bete
	

	17 
	Lehentasuna lehenengo instalazioetan 
	Ez da bete

18 
	Hartzaren talde espezializatua kontratatzea. "Tokiko basozainak"Jarraipena, laguntza eta errefortzua basozainei. 
	Partzialki
	Nafarroako Gobernuaren B/GMA zerbitzuak gertuko jarraipena egiten dio hartz arreari Nafarroan. Erronkariko eskualdean plaza berri bat sortu da arrazoi horrengatik.

	19 
	Lantalde egonkorra: Nafarroako Gobernuko, INTIAko eta toki entitateetako teknikariak eta abeltzainak 
	Partzialki
	Diziplinarteko talde bat sortu da (Nafarroako Gobernuko teknikaria, INTIAko albaitaria eta B/GMA), urtero gauzatutako neurriak ebaluatzeko eta baloratzeko, eta ardi ustiategi guztietara egin dira bisitak.

	20 
	Komunikazio eta informazio bide egonkorrak eta arinak Nafarroako Gobernuaren/toki entitateen eta sektorearen artean 
	Partzialki
	B/GMAk komunikazio aktiboa izan du ukitutako abeltzainekin eta JGVRaren presidentearekin.

	21 
	Abeltzain elkarteak eta batzordeak sortzea 
	Ez da bete
	

	22 
	Erronkariko Larreen Antolamendurako Plana onestea 
	Partzialki
	Lan egiten ari da Erronkariko goi eremuetako larreen antolamenduarekin hasteko

	23 
	Bisitak antzeko problematikak dituzten hartz zonetara, lurraldeko eragileen arteko trukea 
	Beteta 
	Etengabeko komunikazioa egon da Aragoirekin informazioa eta esperientziak elkarrekin trukatzeko, hala nola hesi elektrikoak jartzeko kasuan. Halaber, Kataluniarekin ere harremanetan egon da bertara bisitak egiteko eta berriro elkartutako abere talde babestuak baloratzeko.
Horrez gain, Nafarroako Gobernuaren teknikariak, abeltzainak eta Pirinioko kide batzuk Kantabriako mendilerrora joan ziren, hartza dagoen eremura (Somiedo), zer egiten den ikusteko.

	24 
	“Hartz” marka bat sortzea, abeltzaintzako produktuak birbalorizatuko dituena 
	Ez da bete
	

	KALTE-ORDAINEKO ETA KONPENTSAZIOAKO NEURRIAK   
	
	

	25 
	Kalte-ordain egokiak. Berrikustea eta eguneratzea. Aintzat hartzea erasoak, desagerraraziak eta beste kalte batzuk (abortuak, albaitaritzako tratamenduak eta abar) 
	Beteta
	Unera arte, 1996ko Berreskuratze Planean ezarritako baremoak aplikatzen jarraitzen ziren. Baremo horiek aldatuko dira 2025eko Aurrekontuen Legean. 

	26 
	Prozedura arinak eta aseguru espezifikoak izateko aukera 
	Partzialki
	Ahalik gehien arindu dira erasoen ondoriozko ordainketak egiteko prozedurak.

	27 
	Herri larreak eta larre partikularrak hartzaren eraginpeko zona gisa katalogatzea, eta zenbateko finko bat esleitzea erasoak jasaten ahal dituzten abeltzain guztientzat
	Ez da bete
	Ez da aurrerapenik egon gai horretan, 2000-2010 urteen bitartean izandako esperientzia ez zelako behar adina ona izan. 

	28 
	Hartzak eragindako kalteen protokoloa berrikustea 
	Beteta
	Hartzak eragindako kalteen protokoloa aldizka berrikusten da.

	29 
	Lehentasuna ematea dirulaguntzei hartza dagoen eremuetan / hautaketa irizpideak landa garapeneko planaren neurriak / Mendi larreak / Abeltzaintzako azpiegiturak  
	Beteta
	2024an PEPACaren bitartez nekazaritza eta ingurumeneko laguntza bat ezarri da abeltzaintza estentsiboaren eta haragijale handien baterako existentziarako. Laguntza horrek lau neurri hartzen ditu barnean. 1, 2, eta 3. neurrietan, hartza egoteko arrisku eremuetako abeltzainek lehentasuna dute gainerakoen aldean, eta 4. neurria haientzat baino ez da.

	30 
	hartz eremuaren irizpidea toki entitateetako landazainen deialdietan 
	Ez da bete
	

	31 
	Nafarroako Gobernuak abeltzaintza sektoreko lehenengo instalazioko proiektuak sustatzea 
	Ez da bete

	32 
	Kantabriako mendilerroko eta Pirinioetako hartzaren inguruko ingurumen-hezkuntzako truke sarean sartzea. 
	Ez da bete
	

	33 
	Hartzari buruzko informazio guztia partekatzea eta helaraztea. Tokikoei informazioa helarazteko bideak. 
	Partzialki bete da
	Nahiz eta informazio kanal ofizialik ez egon, Basozainek informazioa helarazten dute modu informalean.

	34 
	Inguruan lan egiten duten eragileei (ikastetxeetako irakasleak, turismo eragileak, jarduera enpresak, ingurumen arlokoak, abeltzainak...) zuzendutako prestakuntza eskaintza diseinatu eta garatzea. 
	Partzialki bete da
	Inguruko ikastetxeekin gai batzuk landu dira, eta bisitariekin ere bai. Ingurumen Departamentuaren aldez aurreko baimenarekin eta zaindarien aldez aurreko prestakuntzarekin (kasu batzuetan haiekin), batez ere fototranpeoari, aztarnak identifikatzeari eta habitatari buruzko gaiekin.

	35 
	Tokiko biztanleriari zuzendutako hezkuntza eta sentsibilizazio kanpainak 
	Partzialki bete da
	Kartelak banatu ziren bisitariek artzakurrekin topo egitean izan beharreko portaerari buruz

	36 
	Hartzari buruzko material didaktikoak lantzea tokiko eta beste lurralde batzuetako ikasleentzat 
	Ez da bete
	Material zaharra dago, eta eskatzen duten ikastetxeekin lantzen da.

	37 
	Jardunbide egokien gidak berreskuratzea eta eguneratzea 
	 Ez da bete
	  

	38 
	Abeltzaintza estentsiboa ikusarazteko kanpainak 
	 Ez da bete
	  

	39 
	Portaerako jarraibideak diseinatzea eta zabaltzea  
	Partzialki bete da
	Inguruko taberna eta ostatuetan poster bat banatu zen “hartzaren presentziaren aurrean egin beharrekoari” buruzko informazioarekin. 


	40 
	Ingurumen hezkuntzari buruzko urteko jardunaldia: "Fauna eta erabilera tradizionalak 
	 Ez da bete

	41 
	Turismo produktu bat sortzea, hartza inguruko produktu gastronomikoekin lotuta. 
	Ez da bete
	

	42 
	Sektoreari informazioa eta prestakuntza ematea  
	Ez da bete
	

	43 
	Hartz arrearen eta erabilera tradizionalen gaineko turismo azpiegiturak (bidezidorrak, begiratokiak, interpretazio-ibilbideak) 
	Ez da bete
	

	44 
	Hartz arrearen gaia sartzea eskola-eskiko kanpainaren barruan 
	Ez da bete
	



BESTE SEKTORE BATZUK 
	45 
	Hartzarentzako elikagai diren fruta arbolen sailak 
	Partzialki bete da
	Fruta arbolak landatu dira hainbat lekutan: Belagua, Maze, Garde mendilerroa, eta zenbait mantentze-lan egin dira.



PRESTAKUNTZA, HEZKUNTZA 
	46 
	CINei informazioa ematea 
	Ez da bete
	

	47 
	Basozaintzako prestakuntza espezifikoa 
	Beteta
	Prestakuntza eman zaie sartu berri diren basozainei, eta ile tranpen ikastaro bat eman da Basozainak zerbitzurako, Frantziako basozainekin lankidetzan.

	48 
	Ehiztariei, baso enpresei eta abarri informazioa ematea. 
	Beteta
	Bilerak egin dira inguruko ehiztariekin, hartza dagoela eta ehizarekin bateragarria dela jakinarazteko. Gainera, inguruko zurlariei jakinarazi zaie hartza dagoela haien inguruan.


KUDEAKETA GOBERNANTZA 
	49 
	Ezohiko jokabideengatik eta salbuespenezko egoerengatik irteteko protokoloa. Aldeek onetsi dute 
	Partzialki
	Nafarroak Ministerioaren hartz arazotsuei buruzko protokoloak berrikusteko partea bete du

	50 
	Pirinioetako mendigunearen koordinazioa CTPren bidez. Europako funtsak bilatzea 
	Beteta
	Nafarroak GSTOPen parte hartzen du (Pirinioetako Hartz Arrearen Mugaz Gaindiko Jarraipen Taldea). Katalunia, Aragoi, Andorra, Frantzia eta Nafarroa dira talde horretako kide. Talde honetan, Pirinioetako mendiguneko hartzaren jarraipen eta kontserbazio jarduketak egiten dira.

	51 
	Aurrekontuko partida espezifiko bat sortzea 
	Beteta
	Partida espezifiko bat dago hartzarekin lotutako lanak egiteko

	52 
	Ekintza Planaren Jarraipenerako Lantaldea sortzea 
	Beteta
	Diziplinarteko talde bat dago (Nafarroako Gobernuaren teknikaria, INTIAko albaitaria eta B/GMA) neurriak urtero ebaluatzen eta berrikusten dituena.

	53 
	Datuak eta portaerak aztertzeko talde teknikoen lantaldea 
	Beteta
	GSTOPen barruan egin da lan

	54 
	Sektoreen arteko akordioak, inor ez kaltetzeko eta eremua garatzeko aukera izan dadin 
	Ez da bete
	

	55 
	Parte-hartzea eta gardentasuna administrazioen jardueran 
	Ez da bete
	




	
56 
	Etengabeko ebaluazioa 
	Beteta
	Urtero jasotzen da hartzari buruzko informazio guztia, eta egindako lanak eta emaitzak baloratzen dira.

	57 
	Sortutako egoerari eta Frantziako Estatuaren lankidetzarik ezari buruzko Europako Batzordearen komunikazioa 
	Partzialki
	Nafarroak behin baino gehiagotan adierazi dio Estatuko Administrazio Orokorrari Pirinioetan espezieak sartu aurretik mendigunean azterketa egin behar dela, ez soilik Frantziako aldean, eta, gainera, Espainiako eskualde administrazioen iritzia behar dela.





2. Ezarritako neurrien bidez lortutako emaitzak baloratu al dira?

Planaren neurrien balorazio globala positiboa da; izan ere, neurri ugari eraginkorrak izan dira eta horiei eutsi behar zaie, baina badago ere beste batzuen bideragarritasuna eta erabilgarritasuna berrikusteko beharrik. 

3.	Dokumentu horretan jasotzen diren neurriak Erronkaribarko Batzorde Nagusiak berriro ere eskatu dituen berberak edo antzekoak al dira?

2018an jasotako neurrietako zenbait oso antzekoak dira 2024an berriro eskatutakoaren aldean, eta beste batzuk berriak dira. Jarraian zerrendatzen dira 2024an Erronkaribarko Batzordetik jasotako neurriak, adierazita berria den edo 2018an jadanik jasota zegoen: 

1.	Erantzukizuna eskatzea Frantziako Gobernuari neurri berria da.
2.	Hartzak monitorizatzea jasota zegoen 2018an. 
3.	Informazio eta komunikazio arinak jasota zegoen 2018an, baina egunero egitea neurri berria da.  
4.	Nafarroako eta Aragoiko komunikabideei eraso bakoitzaren berri ematea neurri berria da.
5.	Hartzaren kostu errealaren berri ematea neurri berria da. 
6.	Aragoirekin koordinatzea neurri berria da.
7.	Errefortzuko basozainak kontratatzeko laguntza neurri berria da.
8.	Telefono estaldura neurri berria da.
9.	Artzain elektrikoak alferrikakoak direlako abereak entzerratzeko hesiak jartzea neurri berria da. 
10.	Sarbide onak egitea jasota zegoen 2018an.
11.	Abeltzaintzako azpiegiturak 2018an jasotako neurria da.
12.	Zuzeneko laguntzak 2018an jasotako neurria da.
13.	etengabeko lan mahaia 2018an jasotako neurria da.

14.	Basozainei laguntzeko langile gehiago kontratatzea 2018an jasotako neurria da.

Hori guztia jakinarazten dut, Nafarroako Parlamentuko Erregelamenduaren 215. artikuluan ezarritakoa betez.
Iruñean, 2024ko azaroaren 18an
Landa Garapeneko eta Ingurumeneko kontseilaria: José María Aierdi Fernández de Barrena
